Heiðurstónleikar Soel Deluxe til styrktar Þorbergi Á síðasta áratug tuttugustu aldar var starfandi á Akranesi tíu manna stórsveitin Soul Deluxe . Þessi hljómsveit heldur næstkomandi laugardagskvöld heiðurstónleika á skemmtistaðnum Breiðinni á Akranesi . Tónleikarnir eru um leið styrktartónleikar fyrir fjölskyldu eins fyrrum meðlims hljómsveitarinnar , Þorbergs Viðarssonar söngvara , sem hefur átt við langvarandi veikindi að stríða . Að sögn Erlings Viðarssonar , bróður Þorbergs , sem einnig var í Soul Deluxe , mun hljómsveitin spila meginhluta tónleikanna , sem hefjast klukkan tíu og standa eitthvað fram á nóttina . Tvö til þrjú númer til viðbótar munu þó stíga á svið , enda mikil stemning fyrir þessum heiðurs - og styrktartónleikum og margir tilbúnir að leggja hönd á plóg . Ekki munu þó allir fyrrum meðlima Soul Deluxe stíga á svið á gamla Hótel Akranesi , Breiðinni , á laugadagskvöldið . Söngkonurnar báðar eru forfallaðar , enda búsettar í útlöndum . Í þeirra stað eru komnar söngdífurnar Ragnheiður Hafsteinsdóttir og Hulda Gestsdóttir . Umsjónarmaður styrktarsjóðsins er Elín Viðarsdóttir , systir þeirra Þorbergs og Erlings . Fyrir þá sem ekki komast á tónleikana en vilja veita stuðning er bent á reikningsnúmerið 0116-05-3279 , á kennitölunni 041264-3229 .